বাফুফে সভাপতি কাজী সালাউদ্দিন জনতা ব্যাংককে ধন্যবাদ জানিয়ে বলেন, তাদের এ উদ্যোগ মেয়েদের আরো অনুপ্রাণিত করবে। তিনি মেয়েদের উদ্দেশে বলেন, তোমরা আরো বড় টুর্নামেন্টের শিরোপা জিতে দেখাও, তাহলে আরো বড় কিছু পাবে। পরিশ্রম কর, তোমরা ভবিষ্যতে আরো উন্নতি করবে। এ সময় জনতা ব্যাংক লিমিটেডের চেয়ারম্যান লুনা শামসুদ্দোহা বলেন, আজকের এ অনুষ্ঠানে আমরা কেউ নই, মেয়েরাই সম্মানিত অতিথি। ওদের খেলা দেখে মুগ্ধ হয়েছি। আমি তাদের দেখার জন্যই এখানে এসেছি। তবে আমরা মেয়েদের জন্য যতটুকু করছি তা যথেষ্ট নয়।